CELEX: 32013R1103
Language: da
Date: 2013-11-06 00:00:00
Title: Kommissionens gennemførelsesforordning (EU) nr. 1103/2013 af 6. november 2013 om ændring af forordning (EU) nr. 185/2010 for så vidt angår anerkendelse af sikkerhedsnormer i tredjelande som tilsvarende  EØS-relevant tekst

7.11.2013   
            
            
               DA
            
            
               Den Europæiske Unions Tidende
            
            
               L 296/6
            
         KOMMISSIONENS GENNEMFØRELSESFORORDNING (EU) Nr. 1103/2013
   af 6. november 2013
   om ændring af forordning (EU) nr. 185/2010 for så vidt angår anerkendelse af sikkerhedsnormer i tredjelande som tilsvarende
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               I overensstemmelse med Kommissionens forordning (EF) nr. 272/2009 af 2. april 2009 om supplering af de fælles grundlæggende normer for civil luftfartssikkerhed som fastlagt i bilaget til Europa-Parlamentets og Rådets forordning (EF) nr. 300/2008 (2) anerkender Kommissionen tredjelandes luftfartssikkerhedsnormer som tilsvarende, forudsat at kriterierne i nævnte forordning er overholdt.
            
         
               (2)
            
            
               Kommissionen har verificeret, at Vagar lufthavn i Færøerne og Kangerlussuaq lufthavn i Grønland opfylder kriterierne i afsnit E i bilaget til forordning (EF) nr. 272/2009.
            
         
               (3)
            
            
               Kommissionens forordning (EU) nr. 185/2010 (3) indeholder i bilaget en liste over de tredjelande, som følger sikkerhedsnormer, der er anerkendt som ækvivalente med de fælles grundlæggende normer, der er fastsat ved forordning (EF) nr. 272/2009.
            
         
               (4)
            
            
               Forordning (EU) nr. 185/2010 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for Civil Luftfartssikkerhed —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres i overensstemmelse med bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 91 af 3.4.2009, s. 7.
   
      (3)  Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (EUT L 55 af 5.3.2010, s. 1).
   
      BILAG
      Bilaget til forordning (EU) nr. 185/2010 ændres som følger:
      
                  1)
               
               
                  I kapitel 3, tillæg 3-B, indsættes følgende:
                  »Vagar lufthavn i Færøerne
                  
                  
                     Kangerlussuaq lufthavn i Grønland«
               
            
                  2)
               
               
                  I kapitel 4, tillæg 4-B, indsættes følgende:
                  »Vagar lufthavn i Færøerne
                  
                  
                     Kangerlussuaq lufthavn i Grønland«
               
            
                  3)
               
               
                  I kapitel 5, tillæg 5-A, indsættes følgende:
                  »Vagar lufthavn i Færøerne
                  
                  
                     Kangerlussuaq lufthavn i Grønland«